KIRJALLINEN KYSYMYS P-3244/02 esittäjä(t): Harlem Désir (PSE) komissiolle. Tšetšeenihallituksen edustajan Ahmed Zakajevin pidätys Kööpenhaminassa.



Virallinen lehti nro 110 E , 08/05/2003 s. 0191 - 0192



KIRJALLINEN KYSYMYS P-3244/02 esittäjä(t): Harlem Désir (PSE) komissiolle (11. marraskuuta 2002) Aihe: Teteenihallituksen edustajan Ahmed Zakajevin pidätys Kööpenhaminassa Ahmed Zakajev pidätettiin Kööpenhaminassa vuoden 2002 lokakuun 29. ja 30. päivän välisenä yönä. Voiko komissio kertoa, mikä on Euroopan unionin yhteinen ulkopolitiikka Tetenian konfliktin ratkaisemiseksi ja mitkä ovat EU:n suhteet Tetenian vaaleilla valitun presidentin Aslan Mashadovin hallituksen edustajiin? Aslan Mashadov valittiin demokraattisilla vaaleilla Tetenian tasavallan presidentiksi tammikuussa 1997 Euroopan turvallisuus- ja yhteistyöjärjestön valvonnassa. Tetenian presidentin lähettiläs ja entinen kulttuuriministeri Ahmed Zakajev on käynyt säännöllisesti neuvotteluja Venäjän hallituksen kanssa. Hän tapasi elokuussa 2002 Venäjän turvallisuusneuvoston entisen puheenjohtajan Ivan Rybkinin ja marraskuussa 2001 Moskovan Sheremetyevon lentokentällä Victor Kazantsevin, joka on Venäjän hallituksen valtuuttama entinen Venäjän puolustusvoimien komentaja Teteniassa. Tetenian kansan lailliset edustajat yritettiin leimata rikollisiksi ja samaistaa terroristiryhmiin välittömästi Melnikov-kadun teatterissa Moskovassa tapahtuneen terrori-iskun jälkeen. Tämä voi vain viivästyttää ratkaisun löytymistä konfliktiin, jossa on kuollut tai kadonnut vuodesta 1994 lähtien jo yli 200 000 ihmistä eli enemmän kuin 10 prosenttia maan väestöstä. Aikooko komissio vedota Tanskan kuningaskunnan hallitukseen estääkseen Ahmed Zakajevin luovuttamisen Venäjälle, joka ei ole lakkauttanut kuolemantuomioita vaan ainoastaan lykännyt niitä vuoteen 2003 asti? Voiko komissio kertoa selkeästi, mikä on yhteisön politiikka, ja painostaa Venäjän hallitusta, jotta Tetenian kansan oikeuksia kunnioitettaisiin ja ihmisoikeuksien rikkominen ja siviiliväestön tappaminen lopetettaisiin? Olisi löydettävä poliittinen ratkaisu konfliktiin, johon ei ole sotilaallista ratkaisua. Christopher Pattenin komission puolesta antama vastaus (2. joulukuuta 2002) Ahmed Zakajevin pidätyksen osalta on todettava, että komissio ei voi puuttua oikeudelliseen asiaan, joka on yksinomaan asianomaisten Tanskan viranomaisten käsiteltävä Tanskan lain mukaisesti. Sen osalta, mikä on unionin politiikka suhteessa Teteniaan, komissio toteaa, että unionin vakiintunut kanta asiaan on esitetty selkeästi presidentti Putinille hiljattain pidetyssä unionin ja Venäjän välisessä huippukokouksessa Brysselissä 11. marraskuuta 2002. Samalla, kun unioni ilmaisi paheksuntansa kaikille terrorismin muodoille, se muistutti selväsanaisesti, että terrorismin vastaista taistelua ei voida käydä perustavien ihmisoikeuksien kustannuksella. Lisäksi unioni kehotti Venäjää viipymättä edistämään poliittista ratkaisua, jonka avulla voitaisiin luoda olosuhteet kestävälle rauhalle, vakaudelle ja uudelleenrakentamiselle Teteniassa. Unioni jatkaa tapahtumien tarkkailemista kentällä Teteniassa. Lisäksi unioni ottaa jatkuvasti esille tätä asiaa koskevan huolensa asianmukaisissa yhteyksissä Venäjän liittovaltion kanssa käytävässä kahdenvälisessä poliittisessa vuoropuhelussa. Samalla unionin jatkaa aktiivista osallistumista Teteniaa koskeviin keskusteluihin ja aloitteisiin Euroopan neuvoston ja Euroopan turvallisuus- ja yhteistyöjärjestön puitteissa. Unioni on myös vuodesta 1990 alkaen tähän mennessä osoittanut lähes 900 miljoonaa euroa humanitaariseen apuun Pohjois-Kaukasuksen pakolaisille ja maan sisäisille pakolaisille ja on jatkuvasti painostanut Venäjän viranomaisia luomaan olosuhteet, joissa apu voidaan toimittaa turvallisesti ja tehokkaasti kaikille sitä tarvitseville